โทนามิ

โทนามิ (Tonami-shi) เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 มีนาคม ค.ศ. 2025 ประมาณ 46,687 คน และมีความหนาแน่นของประชากร 368 คนต่อตารางกิโลเมตร

**ภูมิศาสตร์**
ไฟล์:Aerial photograph of Dispersed settlement in Tonami plain.jpg|thumb|left|"หมู่บ้านกระจัดกระจาย" (Sankyo-son) ในโทนามิ
นครโทนามิตั้งอยู่ในที่ราบโทนามิ ทางตะวันตกของจังหวัดโทยามะ พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น

**เทศบาลข้างเคียง**
 จังหวัดโทยามะ
** นครทากาโอกะ
** นครโทยามะ
** นครนันโตะ
** นครอิมิซุ
** นครโอยาเบะ

**ภูมิอากาศ**
นครโทนามิมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโทนามิอยู่ที่ 13.8 °C ปริมาณน้ำฝนเฉลี่ยทั้งปีอยู่ที่ 2,414 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.4 °C และต่ำสุดในเดือนมกราคมอยู่ที่ประมาณ 2.4 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของนครโทนามิอยู่ในช่วงคงตัวหลังจากที่เติบโตมาเป็นเวลานาน

**ประวัติศาสตร์**
พื้นที่ที่เป็นโทนามิในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู และเป็นส่วนหนึ่งของแคว้นศักดินาคางะภายใต้รัฐบาลโชกุนโทกูงาวะในสมัยเอโดะ
เมืองโทนามิก่อตั้งขึ้นเมื่อวันที่ 1 เมษายน ค.ศ. 1952 โดยการควบรวมเมืองเดมาจิเข้ากับหมู่บ้านโกกายะ อาบูราเด็ง โชเงะ นากามูระ และฮายาชิ หมู่บ้านอาโอชิมะและโองามิได้ถูกผนวกเข้ากับเมืองโทนามิในอีกสองเดือนต่อมาเมื่อวันที่ 1 มิถุนายน ค.ศ. 1952 หมู่บ้านโอตะ มินามิฮันเนียะ ฮิงาชิโนจิริ ยานาเซะ และนิชิโตนามิถูกผนวกเข้ากับเมืองโทนามิเมื่อวันที่ 15 มกราคม ค.ศ. 1954 ตามด้วยหมู่บ้านเซ็นดัง เซ็นดังยามะ ฮันเนียะ และฮิงาชิฮัฮันเนียะเมื่อวันที่ 1 มีนาคม ปีเดียวกัน เมืองโทนามิที่มีอาณาเขตใหญ่ขึ้นนี้ได้รับการยกฐานะเป็นนครเมื่อวันที่ 1 เมษายน ค.ศ. 1954 และในวันที่ 1 พฤศจิกายน ค.ศ. 2004 เมืองโชงาวะ (จากอำเภอฮิงาชิโตนามิ) ถูกผนวกรวมเข้ากับนครโทนามิ

**การเมืองการปกครอง**
ศาลาว่าการนครโทนามิ
นครโทนามิมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน

**การศึกษา**
นครโทนามิมีโรงเรียนประถม 8 แห่ง และโรงเรียนมัธยมต้น 4 แห่งที่สังกัดเทศบาลนครโทนามิ และมีโรงเรียนมัธยม 2 แห่งที่สังกัดคณะกรรมการการศึกษาจังหวัดโทยามะ

**การขนส่ง**

**รถไฟ**
 22px บริษัทรถไฟญี่ปุ่นตะวันตก (JR West): สายโจฮานะ
** สถานี: อาบูราเด็ง – โทนามิ – ฮิงาชิโนจิริ

**ทางหลวง**
 E8- 156- 359- 471

**ความสัมพันธ์ระหว่างประเทศ**
 NED ลิเซอ (Lisse) จังหวัดเซาท์ฮอลแลนด์ ประเทศเนเธอร์แลนด์ เมืองพี่น้อง ตั้งแต่ 21 เมษายน ค.ศ. 1992- China นครผันจิ่น มณฑลเหลียวหนิง ประเทศจีน เมืองมิตรภาพ ตั้งแต่ 25 เมษายน ค.ศ. 1991- Turkey ยาโลวา (Yalova) จังหวัดยาโลวา ประเทศตุรกี เมืองมิตรภาพ ตั้งแต่ 3 ตุลาคม ค.ศ. 1989

**สิ่งที่น่าสนใจในท้องถิ่น**
เทศกาลโทนามิโยตากะที่จัดขึ้นในเดือนมิถุนายน- ปราสาทมาซูยามะ ซากปราสาทยุคเซ็งโงกุและแหล่งประวัติศาสตร์แห่งชาติ ซึ่งรู้จักกันในชื่อปราสาทวาดะ (Wada-jō)- เทศกาลโยตากะ จัดขึ้นในเดือนมิถุนายน ในเทศกาลจะมีขบวนแห่ซุ้มขนาดใหญ่ที่แห่พุ่งชนกันโดยตั้งใจ ทำให้ผู้คนจำนวนมากเข้ามาชมการแสดงอันตระการตา เทศกาลโยตากะมีต้นกำเนิดในเมืองฟูกูโนะที่อยู่ใกล้เคียง โดยจะมีการแข่งขันระหว่างกลุ่มต่าง ๆ ที่หามมิโกชิหรือศาลเจ้าเคลื่อนที่ และในงานจะมีเสียงตะโกนว่า "โยอิยาซะ" ซึ่งเป็นคำพูดดั้งเดิมที่ผู้คนจำนวนมากตะโกนระหว่างงาน เมื่อถึงกลางคืน จะมีการจุดตะเกียงกระดาษ และอธิษฐานให้ไร่นาเกิดผลผลิตที่ดี- มีสวนทิวลิปในโทนามิ รวมถึงเทศกาลทิวลิปที่จัดขึ้นทุกปีซึ่งได้รับการยอมรับในระดับประเทศ และมีกังหันลมที่เนเธอร์แลนด์มอบให้ ซึ่งมีจารึกว่า "DE VRIENDSCHAP" (มิตรภาพ) เทศกาลทิวลิปโทนามิมีทิวลิปมากกว่า 600 สายพันธุ์ และในช่วงไม่กี่ปีที่ผ่านมามีทิวลิปจำนวนมากกว่า 2.5 ล้านดอก

**อ้างอิง**

**แหล่งข้อมูลอื่น**
 เว็บไซต์ทางการของนครโทนามิ ja

หมวดหมู่:นครในจังหวัดโทยามะ